UES

Xerrades obertes sobre temes de muntanya.- Iniciació al retoc de fotografies de paisatge
2023-06-20 19:00 - 20:00 (Europe/Madrid)
Iniciació al retoc de fotografies de paisatge, a càrrec d’en Txema Lacunza.
El Txema és un reconegut fotògraf i especialista en el retoc de fotos; fa cursos i xerrades sobre
aquest tema arreu de l’estat espanyol. Ha fet moltes exposicions de les seves creacions, la
darrera al casal Pere Quart de la nostra ciutat el passat més de Febrer. Ha obtingut diferents
distincions en certàmens fotogràfics. És membre actiu de la secció de fotografia de la UES amb la que col·labora assíduament.
A les 7 de la tarda, virtual.

Presentació del projecte 'Jordi Pons. 90 anys'
2023-06-21 19:30 - 20:30
Jordi Pons és molt més que un alpinista català, és una figura destacada de la nostra societat, molt conegut arreu del país i un referent pels muntanyencs catalans.
Ara, als seus 90 anys i en aquest moment de la seva trajectòria i envoltat per un equip amb alguns dels millors alpinistes del país, és l’hora de deixar constància del llegat d’aquest muntanyenc català, imprescindible per comprendre la història del nostre esport, en un documental produït per PIXPEAK. Amb el repte de l’ascenció a l’Eiger per l’aresta Mittellegi com a fil conductor, aquest documental explicarà la història i la trajectòria d’en Jordi Pons, que porta setanta-cinc anys en actiu pujant muntanyes a tots els continents, convertit-lo en un dels alpinistes més coneguts arreu.

El dimecres 21 de juny l’equip de PIXPEAK i en Jordi Pons ens explicaran aquest projecte documental i els detalls de l’ascenció a l’Eiger en un acte que tindrà lloc a la sala d’actes a 2/4 de 8 del vespre.
Podeu col·laborar en aquest projecte a través de Verkami
